《蓬莱仙人歌》
宋代·洪朋

吾闻三山在海底，贝阙珠宫照天地。谁其尸之玉鍊颜，耕耘五德长不死。

我欲遐登不惮遥，隔以弱水三万里。向来名字落人间，传道蓬莱第一仙。

吐凤雕龙乃馀事，惊蛇走兔不作难。浪凭徐福通消息，宝唾傥与春风还。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。